AJAVAATLEJA Amir Tsarfati ja Jonathan Hessen
Shalom ja tere tulemast saatesse Ajavaatleja!
Stuudios on minuga kaassaatejuht ja sõber Amir Tsarfati.
Kuidas läheb? - Hästi.
Ees on põnev kuu,
kuid vaatleme kuud tagasiulatuvalt.
Märts oli väga sündmusterikas.
Kas alustaksid palvega? Seejärel asume teemade kallale.
Aitäh Isa, et oled andnud meile oma Püha Vaimu,
et võime mõista aegu ja hetki, kus elame.
Loodame ja palvetame,
et selle kaudu, mida teame ja mis meid ees ootab,
lubad meil anda pühadele maailmas lootuse ja julgustuse sõnumi
ning varustada neid info ja teadmistega.
Täname ja õnnistame Sind selle aja eest Jeesuse nimel. Aamen.
Üks TV7 peamisi eesmärke
on julgustada inimesi palvetama rahu Jeruusalemmale.
Kui teeme Iisraeli uudiseid, Jeruusalemma stuudiot ja teisi saateid
tahame varustada Kristuse ihu tööriistadega,
et nad oskaksid palvetada rahu, millega on seotud tõotus.
Issand õnnistab oma armus neid, kes armastavad Iisraeli
ja sellega on seotud palju muudki.
Praegu on siiski ohus Jeruusalemma stabiilsus.
Tõde on, et Jeruusalemmas pole stabiilsust.
Ei poliitiliselt ega ühiskondlikult.
See on lõhestunud mitmel ühiskondlikul tasandil.
See peegeldab kogu Iisraeli olukorda.
Iisrael on jagunenud erinevateks sektoriteks,
nagu vasak- ja paremtiib või nende võrdpiltideks.
Vaieldakse selle üle, mis suunas tuleks riiki viia.
Kõik kulmineerus 23. märtsil,
millest saate lindistamise ajal on möödas vaid mõni päev.
Siis käisime sina ja mina ja terve Iisrael valimisurnide juures,
vähemalt kõik hääleõigusega üle 18-aastased.
Hääletasime selle üle, kes Jeruusalemmas võimule tuleb.
Vähem kui kahe aasta jooksul toimunud nelja katse järel
pole endiselt toimivat valitsuskoalitsiooni,
mis parlamentaarse süsteemi puhul vältimatu on.
Milline on hetkeseis?
Süveneme teemasse saate jooksul sügavamalt.
Mida räägib Piibel Jeruusalemma positsioonist?
Kui räägime Jeruusalemmast, viitame Iisraeli rahvale,
Iisraeli maast ja riigist, kuna Jeruusalemm on selle pealinn.
Usun, ja kirjutasin täna sellest,
et Jeruusalemma poliitilise süsteemi ebastabiilsus
on midagi sellist, mida on ennustatud ja prohveteeritud
seoses atmosfääriga enne antikristuse tõusu.
Valitseb kaos. Rahvas tahab meeleheitlikult juhtimist.
Inimesed on väsinud ja kurnatud.
Meil on olnud neljad valimised ja tõelist lahendust pole siiani näha.
Nendegi valimiste tulemustest näeb,
et riik on täiesti lõhestatud.
Kokku 13 või 14 parteid
said parlamenti vähem kui 10 kohta.
See räägib, et ükski indiviid ei saa enam ulatuslikku toetust.
Aasta on olnud viiruse tõttu äärmiselt raske.
Õnneks oleme sellest väljumas, kuid rahvas on väsinud.
See on täpselt selline atmosfäär, mis saab olema mitte ainult siin,
aga meie räägime just Iisraelist.
Selline atmosfäär on küps
karismaatilisele ja sensatsioonilisele maailma juhile,
kes tooks lõpuks rahu, stabiilsuse, julgeoleku, kordamineku,
ja boonusena lubab veel Jeruusalemma templi ehitada.
Ma pole üllatunud, nähes kaost, segadust
ning inimeste kurnatust ja väsimust.
Nii näen olukorda mina.
Piiblis on palju prohveteeringuid,
juutide naasmise kohta maale. Mitmeid on ka selle kohta,
mis saab, kui Iisrael vaimselt ärkab.
Aga vahepealsest ajast ei räägita suurt midagi.
Elame seda vahepealset aega. Oleme naasnud maale,
kuid veel pole tulnud vaimset ärkamist.
See tuleb alles siis, kui nad näevad Messiat.
Piibel ütleb, et kahjuks on maale naasmise järel
ja enne vaimset taastamist
suur must auk - seitsmeaastane viletsus.
7-aastane viletsus pole kõige hullem juhtimise puudumise suhtes.
See algab pettusega.
Tõuseb maailma juht, kes toob rahu,
stabiilsuse, julgeoleku, kordamineku.
Usun, et oleme hetkel selles olukorras,
kus inimesed hakkavad seda meeleheitlikult igatsema.
Ja kui ta ilmub, võtab Iisrael riigina ta rõõmuga vastu.
Võtan siinkohal välja meie esimese kirjakoha.
Luuka 19:41-44. Võtke oma Piiblid välja.
Luuka 19:41-44.
"Ja kui Jeesus lähedale jõudis,
nuttis ta linna nähes tema pärast:
'Kui ka sina sel päeval ära tunneksid, mis sinu rahuks on vaja!
Ent nüüd on see sinu silmade eest peidus.
Sest päevad tulevad sinu peale,
mil su vaenlased teevad sinu ümber valli
ja piiravad sind ja ahistavad sind igalt poolt
ja lõhuvad su maani maha, ja su lapsed sinu sees,
ega jäta kivi kivi peale,
seepärast et sa ei ole ära tundnud oma soosinguaega.'"
Jeruusalemm on pärast seda mitu korda hävitatud.
Suur osa vanalinna müüridest
ehitati 16. sajandil osmanite ajal.
Seejärel on müüri tugevdatud mitmete kindlustustega.
Aga...
See kirjakoht Piiblis tekitab ärevust.
Tekib küsimus, kas see on endiselt aktuaalne
või on see seotud minevikuga.
Jeruusalemm on endiselt konflikti keskpunkt,
nii füüsiliselt kui vaimselt.
Ja vaimne on tõsisem. See viib lõpuks füüsilise konfliktini.
Usun, et Jeesus ütles Jeruusalemma elanikele:
"Olete nii religioossed, et ei näe isegi Jumalat ja Tema Sõna."
Jumal ütles Jesaja 9. ptk 6. salmis, et tuleb Rahuvürst.
Jeesus ütleb: "Kui vaid teaksid, mida su rahuks on vaja! Aga sa ei tea."
Ja samas ütleb Jeesus: "Sa ei tundnud ära oma armuaega."
Messias tuli esmalt vaid lühikeseks ajaks.
Ta ei tulnud, et jääda.
Messias tuli esmalt meid pattudest päästma.
Teisel korral tuleb Ta maailma üle kohut mõistma.
Jeruusalemm oli niivõrd kinni oma religioosses süsteemis,
et temast läks täiesti mööda see, mida Jumal tahab teha ja tegemas on.
Kerime kiiresti edasi tänapäeva.
Iisrael on endiselt rahvas,
keda huvitab rohkem religioon kui suhe.
Just see peabki Iisraelis muutuma,
enne kui Jeesus tagasi tuleb. Jeesus ütleb: "Te ei näe mind,
enne kui ütlete: 'Õnnistatud olgu, kes tuleb Issanda nimel."
Midagi peab neis muutuma.
Piibel ütleb: "Pöörduge minu poole, ja mina pöördun teie poole."
"Naaske teie, ja siis naasen mina teie juurde."
Põhimõtteliselt ütleb Ta:
"Peate lõpetama oma religioosse näidendi
ja looma minuga isikliku suhte."
See õnnestub vaid Kristuse lõpetatud töö kaudu.
Just seepärast peabki viletsusaeg tulema, nagu äsja rääkisime.
Kuid see viib Iisraeli päästeni.
Hoosea 5. peatükis öeldakse vabas tõlkes:
"Lähen tagasi oma kohtale,
kuni nad on üles tunnistanud oma kuriteod
ja viletsuses mind otsivad."
Mul on lootus. Meil kõigil on lootus.
Aga enne, kui see juhtub, on palju valu ja viletsust,
ja võltslootusi, vale-Messias, võlts-rahu ja võltsootused,
mis purunevad, kuni nad näevad, et ta pole see õige.
Seepärast on tähtis eraldada aega nende asjade selgitamiseks.
Messia müsteerium on lõpuks see,
et pääste hõlmab kogu maailma.
Ja see on ilmutatud.
Piibel ütleb Roomlaste 16. ptk lõpus,
et see on teatavaks tehtud prohvetite kirjutiste kaudu.
Jumala plaani maailma ja Iisraeli suhtes ei saa mõista,
kui ei uuri Piiblit, Seda ilmutatakse siin.
Minu meelest on põnev üks asi. Vestlen oma töös eri inimestega
moslemienamusega maades või siin Iisraelis.
Kõik mõistavad.
Räägin praegu kõrgetest ametnikest,
luureametnikest ja meie töö jaoks olulistest isikutest.
Nad kõik ütlevad ja tunnistavad, et asi on Jeruusalemmas.
Jeruusalemma tähendus ületab kõik muu.
Jumal andis tõotuse meie esiisale Aabrahamile.
See muudab Jumala ja inimese ühenduse põhjendatuks.
Nime 'Jeruusalemm' võib jagada sõnadeks yir'at Adonai shlemahim.
Ehk see on koht, kus Issanda kartus on terviklik või täielik.
Vaimsest perspektiivist käib vaidlus selle üle,
kes kontrollib seda ühendust Jumala ja inimese vahel.
Inimeste võimuses pole mõista,
et Jumala ja inimese ühendus
on võimalik vaid Jumala Talle, Jeesuse veres.
Täpselt. Pole kahtlustki, et Jeesus ei tule Salt Lake City'sse
või New Yorki. Ta saabub Jeruusalemma.
Piibel ütleb, et Tema jalad saavad seisma Õlimäel,
linna idaosas.
Seetõttu tahab vaenlane seda muidugi oma valdusse saada.
Vaenlane tahab matkida või võtta endale kõik, mis on Jumalast.
Piibel ütleb Jesaja 14. peatükis,
et saatan, Lucifer, ütleb endamisi:
"Ülendan end Kõigekõrgema sarnaseks."
Saatan tahab olla kõik, mida Jumal on.
Jeruusalemm on selles mõttes väga tähtis linn.
Alati, kui Jumal midagi lubas,
oli lubadus vaimne, kuid puudutas ka maad.
Jumal ütleb Moosese vahendusel iisraellastele
5. Moosese raamatu lõpus:
"Olen pannud su ette elu ja surma, õnnistuse ja needuse.
Vali elu!"
Sellele järgneb: "Et võiksite elada oma maal."
Kui valime surma, viiakse meid meie maalt ära.
Kui valime elu, ühendatakse meid meie maaga.
Jeruusalemmas ühinevad meie jaoks nii vaimne ja füüsiline,
sest seal toimusid asjad 2000 aasta eest,
4000 aasta eest ja veel 3000 aasta eest Taaveti ajal.
See peab olema keskus Messia naasmisele,
1000-aastasele rahuriigile,
ja uuele, mida Ta teeb, mille nimi on Uus Jeruusalemm.
Meie järgmine teema on Süüria.
15. märtsil möödus kümme aastat
Süüria hävitava kodusõja algusest.
See on tekitanud tõsiseima humanitaarkriisi
ja suurima pagulasprobleemi pärast 2. Maailmasõda.
Väidetavalt püüab ÜRO nüüd määratleda,
et tõsiduselt järgmine koht on Jeemen.
Kuid kümne aasta jooksul on hukkunud 500 000 süürlast.
Araabia kevad on nõudnud kokku 1,5 miljonit inimelu.
Enne seda tahaksin siiski lugeda heebrea keeles Psalmi 122.
Sina loe inglise keeles.
Psalm 122.
"Samachti beomri li beit Adonai nelech.
Omdot hayu ragleinu be'sharaich Yerushalaim.
Yerushalaim habnuya beir sherubra lach yadav.
She'sham alu shvatim shivtei Ya edut leYisrael lehodot leShem Adonai.
Ki shama yeshvu kisaot le'mishpat kisaot le'Beit David.
Sha'alu shalom Yerushalaim. Yishalyu ohavaich.
Yehi shalom becheleich. Shalva bearmenotaich.
Ve ma'an achai vereai adabra na shalom bach.
Leman beit Adonai Eloheinu avakesh tov lach."
"Ma rõõmustasin, kui mulle öeldi: 'Lähme Issanda kotta!'
Meie jalad seisid su väravais, Jeruusalemm.
Jeruusalemm, kes oled ehitatud nagu hästi kokkuliidetud linn,
kuhu läksid üles suguharud, Issanda suguharud
tunnistuseks Iisraelile tänama Issanda nime.
Sest sinna on seatud aujärjed kohtu- mõistmiseks, aujärjed Taaveti kojale.
Paluge rahu Jeruusalemmale!
Käigu hästi nende käsi, kes sind armastavad!
Rahu olgu su müüride vahel, hea käekäik su kuninglikes kodades!
Oma vendade ja oma sõprade pärast tahan ma nüüd öelda: Rahu sinule!
Issanda, meie Jumala koja pärast tahan ma otsida sulle head."
Aamen ja aamen.
Peatüki lõpuosa tundub mulle alati imeline.
Adabra na shalom bach ehk 'räägin rahu sinus'.
Leman beit Adonai Eloheinu, 'Issanda, meie Jumala koja pärast',
avakesh tov lach, 'palun sulle head'.
Tavaliselt öeldakse vaid: "Palvetage rahu Jeruusalemmale,
käigu hästi nende käsi, kes sind armastavad."
Hea käekäik, millest siin räägitakse, on yishalyu, 'Jumala rahu'
Jumalik rahu, mitte tingimata aineline kordaminek.
Kuid läheme edasi Süüria juurde.
Märtsikuu vältel tehti mitmeid õhurünnakuid.
Lennukid jäid tundmatuks.
Rünnakute eest ei võtnud vastutust keegi,
peale Iisraeli ühe ja USA teise rünnaku eest.
USA teatel vastasid nad
Hashd al-Shaabi rühmituse rünnakule.
Täpsemalt öeldes väideti sooritajaiks
Hashd al-Shaabi rühmituse allorganid Asaib Ahl al-Haq ja Kata'ib Hezbollah.
Nad tulistasid rakette õhujõudude baasi Erbilis.
See asub Erbili rahvusvahelise lennujaama küljes.
USA juhitud koalitsioon kasutab seda oma baasina.
Ühe Süürias toimunud rünnaku sooritajaks teatas end USA.
Las ma räägin midagi. Ameeriklased on teinud teisigi.
Iraanlased said selle kohta üsna selgeid signaale.
Ameeriklased ei möönnud seda, sest loobusid oma plaanidest.
Iisrael tegi mitmeid.
Väidetavalt rünnati eelkõige logistilisi ahelaid.
Nüüd on areenile astunud ka Türgi.
Türgi on teinud droonirünnakuid
Iraani käepikenduste logistika vastu Süürias ja Iraagis.
Ta tegutses oma strateegiliste huvide põhjal.
Türgi välisminister Mevlüt Cavusoglu
ja Iraani välisminister Mohammad Javad Zarif
korraldasid 19. märtsil kriisikohtumise.
Seal osales ka Türgi luureteenistuse MIT juht Hakan Fidan.
Heebrea ja inglise keelt ühendades moodustub sõna 'enesekindel'.
Hakan Fidan on türgi nimi. Ta osales kohtumisel.
Olen kuulnud kohtumise detailidega kursis olijailt,
et seal arutati Türgi operatsiooni Sinjaris, Iraagis.
Iraanlased olid selle pärast väga mures.
Neile on olukord äärmiselt problemaatiline.
Samal ajal signaliseerivad nad ameeriklastele,
et pole huvitatud kõnelustest enne Iraani valimisi.
See käib nende taktika juurde.
Kui naasta veel Süüriasse, on olukord keerukas.
See on lõpuaegade võitlustanner.
Kas selgitaksid, kuidas see kõik Piibli perspektiivist välja näeb?
Alates sellest, kui Süüria kodusõda kümne aasta eest algas,
sai Süüriast suurriikide mänguväli.
Eufrati idapoolel on ameeriklased ja kurdid.
Seal osalevad ka venelased ja türklased.
Iraani Revolutsioonikaart on tänapäeval peaaegu kõikjal.
Seal on terrorirühmitusi, kohalikke Assadi vägesid,
kellest osa toetab Venemaad ja osa Iraani.
See on suur segadus.
Keset seda kõike on vaja vaid üht tuletikku
ja tekib võimas plahvatus.
Piibel ütleb väga ühemõtteliselt
Jesaja 17. peatükis,
et Damaskus, kõige kauem asustatud olnud linn maailmas,
muutub varemekuhjaks.
See lakkab olemast linn, ütleb Piibel.
Loen selle kirjakoha. Lugege koos meiega.
Meil on veel viis ja pool minutit. Püüame teha kokkuvõtlikult.
Loen inglise keeles. Loe sina heebrea keeles.
Alustame 17. peatüki 1. salmist.
"Ennustus Damaskuse kohta:
Vaata, Damaskus lakkab olemast linn ja muutub varemeks.
Aroeri linnad jäetakse maha,
jäävad karjadele, kes seal lebavad, ilma et ükski neid peletaks.
Efraimist kaob kindel linn ja Damaskusest kuningriik;
ja Süüria jäägiga sünnib nagu Iisraeli laste hiilgusegagi,
ütleb vägede Issand.
Sel päeval jääb väikseks Jaakobi hiilgus
ja lahjub tema ihu lihavus."
Intrigeeriv. Mu tähelepanu köidab ka nimi Aroer.
See on linn Jordaanias.
Kas Süüria ja Jordaania vahel on selles asjas mingi seos?
Usun, et Süüria neutraliseeritakse täielikult.
See on selge, kui pealinn täielikult hävineb.
Jumal ütleb Jesaja 46. peatükis:
"Mina olen Jumal ja minu sarnast pole.
kes algusest alates kuulutab lõppu
ja aegsasti ette, mida veel ei ole tehtud."
Paljud prohveteeringud on juba teostunud, kuid see mitte.
Teame, et Damaskust pole kunagi täielikult hävitatud.
See on pikimalt järjest asustatud olnud linn maailmas.
Selle kohta teame, et see on alles ees.
Seda pole veel juhtunud.
Võime näha selgelt kaht asja.
Damaskus lakkab olemast linn.
Teisisõnu see pole enam Iisraeli vaenlane.
Ja teame, et Jordaaniast saab lõpuks pelgupaik juutidele,
kes põgenevad antikristuse eest.
Seega peab see meie suhtes sõbralik ja külalislahke olema.
See peab mõistma oma kutsumust.
Rääkisin aastate eest Saksamaal
prohveteeringu teemalisel konverentsil.
Seal tõusis püsti üks jordaanlane ja ütles:
"Mul on sulle sõnum."
"Olen Jordaaniast. Valmistame teile kohta."
Küsisin: "Mida?". Ta ütles: "Oleme usklikud Jordaaniast.
Meie maa on kutsutud valmistama kohta juutidele,
kes põgenevad antikristuse vägede eest. Oleme juba alustanud."
Võin näha, et Jumal puhastab paiga, nii et see pole vaenlane,
vaid koht, kes ei ründa meid
või võtab meid oma kaitse alla, kui see aeg saabub.
Damaskusele saabub kahjuks lõpp.
Kuid põhjuseks pole miski muu...
Vaata, mis seal toimub.
Kui nägin Beiruti plahvatust, mõistsin,
et linn võib hävineda isegi ilma pommitamiseta.
Vaja on vaid... - Heebrea keeles on see... - Me'i mapala.
See tähendab tegelikult seda, et soolikad jooksevad välja.
See on kohutav vaatepilt.
See tähendab, et see tuleb seestpoolt.
See võib olla sisemine plahvatus. See ei pruugi olla rünnak väljast.
Vaata, mis juhtus Beirutis.
Plahvatus halvas kolmandiku linnast.
Me ei tea, kes seda teeb, kuid teame, et see juhtub.
Teame, et see süütab tõenäoliselt
kogu regioonis Hesekieli sõja.
Hetkel on tähtsaimad mängijad Süürias Türgi, Venemaa ja Iraan.
Ja Venemaa tahab Süürialt asju.
Türgil käivad omad asjad. Iraan tahab Süüriat valitseda.
Ja kui see on hävitatud, kes teab, mis saab.
Varem märtsis kohtus Iisraeli välisminister Gabi Ashkenazi
Venemaa välisministri Sergei Lavroviga.
Neil oli põnev vestlus. Ashkenazi vihjas,
et Assadi valitsus ja Iisrael ehk juba peavad kõnelusi
rahu säilitamise teemal.
Venemaa vahendusel. - Täpselt.
Venelased tahavad parandada suhteid Iisraeliga ka Bideni valitsuse tõttu.
Nende jaoks on Jeruusalemm maantee Washingtoni.
Kuid selle asja valguses pole Damaskusel vedanud.
Seda pommitati Süüria suure mässu tõttu 1926. a,
kui sultan at-Atrash võitles Prantsuse mandaadivalitsuse
ja prantsuse vägede vastu. Need aeti minema.
Süüriast taandudes pommitasid prantslased Damaskust
ja tapsid 10 000 süürlast. See oli suur kannatus.
Jätkame vestlust ja arutelu järgmises saates.
Meie aeg on otsas. Aitäh osalemast, Amir!
Tänan ka vaatajaid Ajavaatleja saatega ühinemast!
Jumala õnnistust! Kohtumiseni!
Tõlge: Monika Jaaguri